Protokoll nummer 1 2022

Styremøte i NBfU region Nord mandag 10. januar 2022.

Sted: Zoom

Tilstede: Katrin Kvæl Hasselberg, Synne Sandtrøen, Tanita Thomassen, Mariam Tartousi, Lena Gimse, Kevin Valberg, Andrea Bruun Eivik

Møtestart: 19:05

Sak 1.22: Blindmila

Region Nord har fått midler fra Aktivitetsstøtta (LNU) til dette prosjektet.

Etter neste pressekonferanse, vil Katrin kontakte arrangøren for maraton i Tromsø og høre om arrangementet skal gjennomføres. Komiteen har skrevet utkast til invitasjon.

Vedtak: Komiteen jobber videre med dette.

Sak 2.22: sommertur 2022

Komiteen har ikke laget et fastsatt program enda, deltagerne på turen skal enten delta på øl-festival, spel eller noe lignende. Arrangementet vil mest sannsynlig være i Trøndelag, komiteen tenker at turen skal arrangeres i tidsrommet juli/august med 20 års aldersgrense.

Lena lurer på om arrangementet også skal omhandle noen av aktivitetene som skulle vært gjennomført på julebordet. Synne foreslår å ha førstehjelpskurs på sommerturen, styret er enige i forslaget.

Vedtak: Komiteen skal søke om midler til arrangementet og arbeide videre med planlegging av årets sommertur.

Sak 3.22: Årsmøte 2022

Årsmøtet skal avholdes på Evenes syn- og mestringssenter første helgen i april, med fysisk aktivitet som tema i tillegg til selve årsmøtet. Det vil også være mulig å delta på selve årsmøtet digitalt.

Lena foreslår at sikkerhetskurset med Widerøe kan gjennomføres i forbindelse med årsmøtet, da kan noen av midlene fra julebordet overføres til dette arrangementet.

Vedtak: Årsmøtekomiteen arbeider videre med planlegging og kontakter Widerøe.

Sak 4.22: Lokale arrangement, idemyldring.

Katrin tenker vi bør ha lokale arrangement i 2022, regionstyret har planer for flere store arrangementer i år. Styreleder understreker at det også er viktig å ha ett par lokale arrangement samt noe aktivitet digitalt.

Mariam foreslår et lokalt arrangement i Troms, hun er usikker på hvor mange medlemmer vi har der. Lena foreslår å ha et lokalt arrangement i samarbeid med en annen organisasjon, f. eks NHfU Nord-Norge. Styret er enige i dette.

Vedtak: Styret vil se på mulighetene for et lokalt arrangement i 2022.

Sak 5.22: Neste styremøte

Vedtak: Neste styremøte er satt til mandag 14 februar klokka 19:00

Møtet sluttet 19:50

Tanita Thomassen

Referent